open-index/open-wikipedia-markdown huggingface dataset:
Olesno (kunta Opolen voivodikunnassa)

**Olesno** on kaupungin sisältävä maalaiskunta Olesnon piirikunnassa Puolassa. Sen väkiluku oli vuoden 2019 lopussa 17&nbsp;763. Kunnan hallinnollinen keskus on Olesnon kaupunki.

Kylät Olesnon kunnassa ovat Bodzanowice, Borki Małe, Borki Wielkie, Boroszów, Broniec, Grodzisko, Kolonia Łomnicka, Kucoby, Leśna, Łomnica, Łowoszów, Sowczyce, Stare Olesno, Świercze, Wachowice, Wachów, Wojciechów sekä Wysoka. Olesnon kunnan alueen läpi kulkevat valtatie 11 ja voivodikunnan tiet 487, 494 sekä 901. Se rajautuu Ciasnan, Dobrodzieńin, Gorzów Śląskin, Kluczborkin, Krzepicen, Lasowice Wielkien, Przystajńin, Radłówin ja Zębowicen kuntiin. Olesnon pinta-alasta noin 49&nbsp;prosenttia on maatalousmaata ja noin 43&nbsp;prosenttia metsää.

Vuoden 2019 lopussa 51,9&nbsp;prosenttia Olesnon asukkaista oli naispuolisia ja 48,1&nbsp;prosenttia miespuolisia. Alle 18-vuotiaat muodostivat 15,6&nbsp;prosenttia kunnan väestöstä, työikäiset 62,7&nbsp;prosenttia ja eläkeikäiset 21,7&nbsp;prosenttia väestön keski-iän ollessa 42,8&nbsp;vuotta. Vuonna 2019 Olesnon kunnassa syntyi 169&nbsp;lasta. Puolan vuoden 2011 väestönlaskennassa kunnan väestöstä 19,3&nbsp;prosenttia oli etnisiä saksalaisia.

## Lähteet

## Aiheesta muualla

* Gmina Miejsko-Wiejska Olesno Opolen tilastokeskus.
Pyhä perhe

**Pyhä perhe** voi viitata seuraaviin:

* Pyhä perhe, kristinuskossa Joosefin, Marian ja Jeesuksen perhe
* *[[Pyhä perhe (elokuva)|Pyhä perhe]]*, Anssi Mänttärin ohjaama elokuva
Hans Johansson

**Hans Elis "Hasse" Johansson** (s. 23. huhtikuuta 1962 Edsbyn) on entinen ruotsalainen jääpalloilija ja jääpallovalmentaja. 

Hän aloitti pelaajauransa kotipaikkakuntansa Edsbyns IF:n joukkueessa 16-vuotiaana kaudella 1978-1979. Kuuden Edsbyn-vuoden aikana hän oli kaksi kertaa Ruotsin mestaruusloppuottelussa keväällä 1982 ja 1984, joissa Edsbyn koki tappion. Kevään 1984 jälkeen hän siirtyi Västerås SK:n riveihin ja oli voittamassa seurassa viisi Ruotsin jääpallomestaruutta kausina 1989, 1990, 1993, 1994 ja 1996. Kaikkiaan hän pelasi Västeråsin riveissä 340 pääsarjaottelua ja teki niissä 503 maalia, joista loppuotteluissa kaikkiaan 13 maalia.

Syksyllä 1997 Hasse Johansson siirtyi ensimmäisenä ruotsalaisena Venäjän pääsarjaan Krasnojarskin Jenisein riveihin. Hän oli voittamassa Jenisein riveissä Venäjän cup-mestaruuden.

Hans Johansson pelasi ensimmäisen kerran miesten maajoukkueessa joulukuussa 1981 Suomea vastaan Varkaudessa. Hän pelasi vuoteen 1989 päättyneellä urallaan 127 maaottelua ja teki niissä 99 maalia. Hän oli kuusissa MM-kisoissa ja saavutti neljä MM:ää vuosina 1983, 1987, 1993 ja 1995. MM-kisoissa hän pelasi kaikkiaan 31 ottelua ja teki niissä 30 maalia. 

Hans Johansson on todellisesta jääpalloperheestä, sillä hänen isänsä Elias Johansson pelasi 1940-luvulta aina 1960-luvulle Ruotsin jääpallon silloisessa pääsarjassa Bollnäsin ja Edsbyn riveissä. Isoveli Ola pelasi myös Ruotsin jääpallon pääsarjassa saavuttaen 10 mestaruutta ja oli Ruotsin maajoukkueessa voittamassa kolmea maailmanmestaruutta.

## Saavutukset

**Pelaajana**
**Maajoukkueessa**
* 4 MM-kultaa:  1983, 1987, 1993 ja 1995
* 2 MM-hopeaa: 1985 ja 1991
* 1 MM-pronssi: 1989

**Seurajoukkueissa**
* 5 Ruotsin mestaruutta: 1989, 1990, 1993, 1994 ja 1996 Västeråsin riveissä
* 4 Ruotsin mestaruushopeaa: 1982 ja 1984 Edsbyn riveissä, 1991 ja 1997 Västeråsin riveissä,
* 5 Jääpallon maailmancup-mestaruutta: 1979 Edsbyn riveissä sekä 1987, 1989, 1994 ja 1997 Västeråsin riveissä 
* 3 Jääpallon Euroopan cup-mestaruutta: 1993, 1994 ja 1996 Västeråsin riveissä

**Henkilökohtaisesti**
* Ruotsin vuoden jääpalloilija 1989
* Ruotsin jääpallon Stora Grabbar #185
* Ruotsin jääpallon Hall of Fame #20

## Lähteet
*International Bandy Database

### Viitteet
Gümüşhacıköy

**Gümüşhacıköy** on piirikunta ja kaupunki Turkin Amasyan maakunnassa. Vuoden 2019 väestönlaskennassa Gümüşhacıköyn väkiluku oli 23&nbsp;402.

## Lähteet

## Aiheesta muualla
Pylon

**Pylon** (< , ’portti’) tai **pyloni** voi viitata seuraaviin:

* pyloni eli pylon, muinaisen Egyptin temppeleille tyypillinen porttirakennus
* pyloni, siltojen tukitorni
* Pylon, yhdysvaltalainen post-punk-yhtye

## Lähteet
Finneland

**Finneland** on kunta Burgenlandin piirikunnassa Saksi-Anhaltin osavaltiossa Keski-Saksassa. Se muodostettiin vuonna 2009 Kahlwinkelin, Saubachin ja Steinburgin kunnista. Finneland kuuluu kuntayhtymään Verbandsgemeinde An der Finne, jonka väkiluku on noin 11&nbsp;500.

Finneland sijaitsee Saksi-Anhaltin lounaisosassa lähellä Thüringenin rajaa. Sen linnuntie-etäisyys Burgenlandin piirikunnan pääkaupungista Naumburgista on noin 18 kilometriä länsiluoteeseen. Etäisyys Erfurtista on noin 40 kilometriä koilliseen. Finne on matala vuorimaa Saksi-Anhaltin ja Thüringenin rajaseudulla.

Finnelandin historia on lyhyt, mutta sen kylien historia alkaa keskiajalta. Steinburgiin liitettiin 1950 Borgaun kunta, josta on varhaisin maininta vuodelta 1209. Steinburg mainitaan ensi kerran 1306. Kahlwinkelista on maininta vuodelta 1430, mutta paikkakunta on saatettu perustaa jo 530-luvulla. Saubachiin viittaavia epämääräisiä mainintoja on jo varhaiskeskiajalta muodossa Suaba; ensimmäiset todistetusti Saubachiin liittyvät maininnat ovat 1400-luvulta. Yli puolet Finnelandin väestöstä asuu Saubachissa. Finnelandin lounaisosassa sijaitsee muutaman kymmenen asukkaan Marienroda, josta on ensimmäinen asiakirjamaininta vuodelta 1486.

## Lähteet

## Aiheesta muualla
*Finneland, Saksi-Anhalt, Saksa – Sunrise, Sunset, and Daylength
Hédé-Bazouges

**Hédé-Bazouges** (bretoniksi *Hazhoù-Bazeleg*) on kunta läntisessä Ranskassa Ille-et-Vilainen departementissa Bretagnen alueella. Se sijaitsee sisämaassa, noin 47 kilometriä Saint-Malon kaupungista kaakkoon.

Kunnan läpi kulkee Saint-Malon ja Rennesin yhdistävä Ille-et-Rancen kanava. Kanava nousee kunnan kohdalla 27 metriä kahden kilometrin matkalla. Tätä nousua varten kanavaan on rakennettu 11 sulkua. Madeleinen sululla olevaan kanavavahdin talossa (*Maison du Canal d’Ille-et-Rance*) on kanavan rakentamista esittävä näyttely.

Kunnan keskustassa on 1100- ja 1200-luvuilla rakennetun linnan *Château d'Hédé*n rauniot. Ranskalaiset joukot saivat linnan bretagnelaisilta ilman taistelua voitokkaan Saint-Aubin-du-Cormierin taistelun jälkeen vuonna 1488. Vuonna 1597 Mercœurin herttua Philippe-Emmanuel de Lorraine otti linnan haltuunsa, mutta seuraavana vuonna Ranskan kuningas Henrik IV määräsi linnan purettavaksi.


Tiedosto:Hede_Kanal_Rance.jpg|Ille-et-Rancen kanava
Tiedosto:Hédé_-_Château_05.jpg|Château d'Hédé


## Lähteet

## Aiheesta muualla
Satakuntatalo

**Satakuntatalo** on Satakuntalaisen Osakunnan osakuntatalo, joka sijaitsee Kampissa, Helsingin keskustassa osoitteessa Lapinrinne 1. Sen omistaa Satalinnan Säätiö. Rakennuksessa on vuokrattavia liike- ja toimistotiloja sekä yli 70 opiskelija-asuntoa, joita vuokrataan edullisesti ensisijaisesti Satakunnasta Helsinkiin muuttaville korkeakouluopiskelijoille. Rakennuksessa sijaitsee lisäksi Satakuntalaisen Osakunnan osakuntahuoneisto. Satakuntatalo on ainoa osakuntatalo, joka toimii tänä päivänäkin alkuperäisessä asuntola- ja järjestökäytössään. 

Rakennuksen on suunnitellut arkkitehti Einari Teräsvirta ja se on valmistunut vuonna 1952. Samana vuonna rakennuksessa toimi Helsingin olympialaisten lehdistöhotelli. Satakuntatalossa toimi vuosikymmenien ajan kesähotelli, josta kuitenkin luovuttiin vuonna 2006.  

Satakuntataloa on kutsuttu muun muassa ”satakuntalaisuuden tukikohdaksi Helsingissä”. Osakunnan tunnuseläimen karhun sekä talon katolla liehuvan karhulipun vuoksi talo on saanut myös lempinimen *Karhujen talo*.

## Talon rakentamisen taustaa
Satakuntalaisella Osakunnalla oli 1900-luvulla monia hankkeita, joilla pyrittiin kohentamaan kotimaakunnan oloja. Osakunta oli muun muassa mukana perustamassa Länsi-Suomen kansanopistoa, ja maakuntaan suuntautuneilla retkillä kerättiin aineistoja maakuntaa koskevia tieteellisiä tutkimuksia varten. Suuri hanke oli saada Satakuntaan keuhkotautiparantola, koska maakunnan tuberkuloosiluvut olivat Suomen suurimpia. Osakunnan järjestämän rahankeräyksen ja vaikuttamisen myötä Satalinnan sairaala valmistui Harjavaltaan vuonna 1925. Sotavuosien jälkeen kuntaliitto osti Satalinnan sairaalan. 

Osakunnan omistusosuudestaan saamilla varoilla sekä suurella lainalla päätettiin rakentaa Helsinkiin Satakuntatalo: monitoimitalo, johon tulivat tilat paitsi osakunnalle, myös ylioppilasasuntolalle. Helsingissä vallitsi sotavuosien jälkeen suuri asuntopula, ja erityisesti opiskelijat joutuivat asumaan usein alivuokralaisina.

## Muuta
Urho Kekkonen vieraili viimeisen kerran Satakuntatalossa Maalaisliiton puoluevaltuuskunnan kokouksessa 29. helmikuuta 1956, päivää ennen presidenttikautensa alkua. Tuleva Yhdysvaltain presidentti Bill Clinton etsi 1960-luvulla erään joulun alla yösijaa Satakuntatalolta ollessaan Helsingissä 23-vuotiaana Rhodes-stipendiaattina, mutta hän ei saanut sitä myöhäisen ajankohdan vuoksi. Satakuntatalossa on majoitettu myös muun muassa CIA:n rahoittama vastafestivaaliryhmä sekä Yhdysvaltain ilmavoimien taitolentoryhmä.

## Lähteet

## Aiheesta muualla
* Satalinnan säätiö 
* Satakuntalainen Osakunta
Antonio Buero Vallejo

**Antonio Buero Vallejo** (29. syyskuuta 1916 Guadalajara, Espanja – 29. huhtikuuta 2000 Madrid, Espanja) oli espanjalainen näytelmäkirjailija. Suppeassa tuotannossaan hän analysoi ihmisen tilannetta eri näkökulmista. Näytelmät päättyvät tavallisesti katarsikseen.

## Lähteet

## Kirjallisuutta
* Jose Luis Vicente Mosquete, "Antonio Buero Vallejo luottaa sanaan ja hiljaisuuteen", Julkaisussa Teatteri 44(1989) : 6, s.26–27

## Aiheesta muualla
Ludus duodecim scriptorum

**Ludus duodecim scriptorum**, tai **XII scripta**, oli suosittu lautapeli Rooman valtakunnan aikoina. Pelin nimi tarkoittaa "kahdentoista merkinnän peliä", ja se todennäköisesti viittaa kolmeen kahdentoista merkinnän riviin, jotka löytyvät useimmista löytyneistä laudoista. Tabula-pelin uskotaan olevan XII scriptan jälkeläinen, ja molemmat ovat samankaltaisia nykyajan backgammonin kanssa.

Pelin on esitetty liittyvän Egyptiläiseen senet-peliin, mutta toisaalta monet tutkijat kyseenalaistavat tämän väitteen, koska lukuun ottamatta lautojen ulkonäön samankaltaisuutta ja nopan käyttöä, ei ole tiedossa todisteita pelien yhteydestä. Toinen teoriaa vastaan puhuva tekijä on, että viimeisin tiedetty klassinen senet-lauta on yli puoli vuosituhatta vanhempi kuin aikaisin tunnettu XII scripta -lauta. Aikaisin tiedetty maininta pelistä on Ovidiuksen *[[Rakastamisen taito|Rakastamisen taidossa]]* (*Ars amatoria*), joka on kirjoitettu ajanlaskun alun vaiheilla.

Lautapelin yksityiskohtaisesta pelaamisesta tiedetään hyvin vähän. Peliä pelattiin kolmella kuutionmallisella nopalla, ja jokaisella pelaajalla oli 15 palaa. Mahdollinen "aloittelijoiden" lauta, jossa välit on merkitty kirjaimin, esittää mahdollisesti palojen liikkumistapaa.

## Lähteet
Hamamözü

**Hamamözü** on piirikunta Turkin Amasyan maakunnassa. Vuoden 2019 väestönlaskennassa Hamamözün väkiluku oli 3&nbsp;802.

## Lähteet

## Aiheesta muualla
Lehendakari

**Baskimaan hallituksen puheenjohtaja** (, ), joka baskiksi tunnetaan yleensä nimellä **lehendakari** (, ), on Baskimaan autonomisen alueen hallituksen päämies. Lehendakari johtaa aluehallinnon toimeenpanovallan edustajaa.

Nykyinen lehendakari on Baskien kansallispuolueeseen kuuluva Iñigo Urkullu.

Baskin kielen substantiivi *lehendakari* tarkoittaa "presidenttiä" ja voi viitata minkä tahansa maan, klubin, yhdistyksen jne. Presidenttiin.

## Termin historia
Termi *lehendakari* on 1900-luvun muodoste, joka on peräisin baskin sanasta *lehendabizi* ("ensimmäinen") ja ammatin osoittavasta loppuliitteestä -*ari*. Ennen standardibaskin luomista 1970-luvulla se kirjoitettiin *Euzko Jaurlaritzaren Lendakari*. Sekä sanat *lendakari* (puheenjohtaja) että *jaurlaritza* (valtion) ovat Baskien kansallispuolueen jäsenten luomia neologismeja.

Baskin sanat "presidentille" ja "valtiolle" ovat edellisen kohdalla joko *Lehendakari(a)* tai *Presidente(a)*, jälkimmäisen kohdalla *gobernu(a)*. Sanat *Presidente(a)* ja *gobernu(a)* ovat latinalaisia lainasanoja.

Siitä hetkestä lähtien, kun substantiivi *lehendakari* luotiin, sekä sanoja *lehendakari(a)* että *presidente(a)* on käytetty täydellisinä synonyymeinä viittaamaan minkä tahansa julkisen tai yksityisen hallituselimen johtajaan. Niinpä baskin *lehendakari* ei ole vain Baskimaan autonomisen yhteisön presidentin nimi vaan myös nimi, jota käytetään virallisesti Navarran perustetun yhteisön johtajasta, parlamentin päämiehestä rugbykerhon päästä,  vuokrauslautakunnan päälliköstä,  hallintoneuvoston päälliköstä jne.

Toisaalta sanaa *lehendakari* käytetään yleisesti espanjassa sekä Baskimaan alueella että sen ulkopuolella viitaten yksinomaan Baskimaan presidenttiin, mikä on verrattavissa Taoiseachin käyttämiseen Irlannin hallituksen päämiehestä englanniksi.

PNV:lle valitut Lehendakarit ovat vannonneet virkansa Aguirren asettaman rituaalin jälkeen: Guernica-puun vieressä, baskinkielisellä raamatulla, käyttäen symbolista kaavaa, joka lukee "Jumalan edessä, kumarruksissa, seisomassa Baskimaalla muistaen esi-isiä, Guernican puun alla ja ennen sinua, baskilaisten edustajien läsnä ollessa, vannon..." .

Entinen lehendakari Patxi López käytti samankaltaista kaavaa samassa paikassa, mutta sisälsi myös näkyviä muutoksia tukahduttamalla "Jumalan edessä kumartuneen" osan ja sen, että hän vannoi Baskimaan autonomian perussäännölle eikä Raamatulle.

## Lähteet
Kemiallisesti poikkeava tähti

Astrofysiikassa **kemiallisesti poikkeava tähti** (CP-tähti) on tähti, jossa on ainakin pintaosissa selvästi poikkeava määrä metalleja.

## Luokittelu
Kemiallisesti poikkeavat tähdet ovat yleisiä kuumien pääsarjan (vetyä polttavien) tähtien joukossa. Nämä kuumat poikkeavat tähdet on jaettu neljään pääryhmään spektriensä perusteella:
* ei-magneettiset metalliviivoilla (Am, CP1)
* magneettiset (Ap, CP2)
* ei-magneettiset elohopea-mangaanitähdet (HgMn, CP3)
* heikoilla heliumviivoilla (He-weak, CP4).

Am-tähtien (CP1) spektrissä on heikot ionisoituneen Ca- ja/tai Sc-viivat, mutta runsaasti raskaita metalleja. Ne pyörivät yleensä hitaasti, ja niiden lämpötila on 7&nbsp;000-10&nbsp;000&nbsp;K. Ap-tähdet (CP2) erottuvat muista voimakkaan magneettikenttänsä takia, ja runsaan piin, kromin, strontiumin ja europiumin sekä samankaltaisten alkuaineiden perusteella. Nekin pyörivät hitaasti. Niiden lämpötila on 8&nbsp;000&nbsp;K ja 15&nbsp;000&nbsp;K välillä, mutta lämpötilan tarkka määrittäminen on vaikeaa tähden poikkeavuuksien takia. Elohopea-mangaanitähdet (CP3) muistuttavat Ap-tähtiä, mutta niiden magneettikentät eivät ole yhtä voimakkaita. Nimensä mukaisesti niiden spektrissä näkyy ionisoitunutta elohopeaa ja mangaania. Ne pyörivät hyvin hitaasti jopa muihin kemiallisesti poikkeaviin tähtiin verrattuna. Lämpötila on 10&nbsp;000&nbsp;K ja 15&nbsp;000&nbsp;K välillä. Neljäs ryhmä (CP4) ovat kemiallisesti poikkeavat tähdet, joiden spektrin heliumviivat ovat heikompia kuin mitä niiden väristä voisi olettaa.

## Poikkeavuuden syitä
Arvellaan, että kemiallisesti poikkeavien tähtien erikoiset spektrit johtuvat niiden muodostumisen jälkeisistä prosesseista, kuten diffuusiosta tai erilaisista magneettisista vaikutuksista. Nämä olisivat saaneet jotkin alkuaineet, erityisesti heliumin, neonin ja hapen laskeutumaan tähden pintakerroksista syvemmälle, kun taas raskaampia alkuaineita on kohonnut tähden sisäosista. Näiden tähtien sisäosien uskotaan olevan kemialliselta koostumukseltaan normaali. Tämä viittaa stabiiliin kaasukehään, missä konvention aiheuttamaa sekoittumista ei tapahdu; on esitetty, että tämä johtuu näiden tähtien yleensä voimakkaista magneettikentistä.

5-10% kuumista pääsarjan tähdistä on jollain tavoin kemiallisesti poikkeavia. Näistä suurin osa on Ap-tyypin tähtiä, joilla on voimakkaat magneettikentät. Ei-magneettisista tai heikosti magneettisista CP-tähdistä valtaosa on Am- tai HgMn-tyyppiä.

## Muita tähtiä
On olemassa myös kemiallisesti poikkeavia viileitä tähtiä (spektriluokkaa G, K tai M), mutta ne eivät yleensä ole pääsarjassa, ja niillä on omat luokkansa. "Kemiallisesti poikkeava" ilman tarkempia määreitä viittaa tähtitieteessä nimenomaan yllä kuvattuihin kuumiin pääsarjan tähtiin. Useimmat kemiallisesti poikkeavat viileät tähdet ovat seurausta fuusiotuotteiden noususta tähden sisäosista sen pintakerrokseen. Näitä ovat suurin osa hiilitähdistä ja S-tähdistä. Loput ovat seurausta aineen siirtymisestä kaksoistähden komponenttien välillä, kuten bariumtähdet ja osa S-tähdistä.

## Lähteet
Jari Leppänen

**Jari Leppänen** (s. 14. syyskuuta 1957 Turku) on suomalainen näyttelijä. Hän on tehnyt pitkän teatteriuran ja lisäksi näytellyt TV-tuotannoissa. Hänet tunnetaan muun muassa roolistaan Valde Lindgreninä draamasarjassa Lehmän vuosi.

## Ura
Vuosina 1991–1992 Leppänen opiskeli Voionmaan opistossa. 

Leppänen on näytellyt muun muassa Tampereen Teatterissa, Pyynikin kesäteatterissa, Helsingin kaupunginteatterissa, Lahden kaupunginteatterissa sekä Varkauden teatterissa. Vuodet 2005-2023 hän oli kiinnitettynä Tampereen Työväen Teatteriin, josta hän jäi eläkkeelle.

## Filmografia

## Yksityiselämä
Leppäsen puoliso on erityisopettaja Tuija Salama-Leppänen, ja parilla on vuosina 1992, 1994 ja 1997 syntyneet lapset. Leppänen harrastaa joogaa.

## Lähteet
Ludus

**Ludus** (lat., monikko *ludi*) viittasi antiikin Roomassa joko peruskouluun, lautapeliin tai gladiaattorikouluun.

Peruskouluja tai ”litteratorin kouluja”, joihin sekä pojat että tytöt osallistuivat 11-vuotiaiksi asti kutsuttiin Roomassa ludeiksi. Ludeja oli joka puolella kaupunkia, ja niitä johti *[[lugi magister|ludi magister]]* (koulumestari), joka oli usein koulutettu orja tai vapautettu orja. Koulu alkoi joka aamu kuudelta, ja loppui vähän ennen keskipäivää. Oppilaille opetettiin matematiikkaa, lukemista, runoutta, geometriaa ja joskus retoriikkaa.

Sana *ludus* saattoi myös viitata gladiaattorikouluun. Tällaisia kouluja ovat esimerkiksi Ludus magnus ja Ludus Dacicus. Myös lautapelejä kutsuttiin luduksiksi, esimerkiksi *[[ludus latrunculorum]]ia*, *[[ludus duodecim scriptorum]]ia* ja *[[astragali]]a*. *[[Ludit]]* (aina monikossa) olivat myös ryhmäpelejä joita pidettiin roomalaisten uskonnollisten juhlien yhteydessä.

Latinalainen runous käsittelee usein *ludusta* eräänlaisena leikillisyytenä sekä eroottisena runouden kirjoittamisena että tietynlaisina eroottisina roolipelinäytelminä.

## Lähteet
Bad Bibra

**Bad Bibra** on pikkukaupunki Burgenlandin piirikunnassa Saksi-Anhaltin osavaltiossa keskisessä Saksassa. Se muodostettiin vuonna 2009 Altenrodan, Golzenin ja Thalwinkelin kunnista sekä Bad Bibran kaupungista. Bad Bibra on kuntayhtymän Verbandsgemeinde An der Finne hallintokeskus, kuntayhtymän väkiluku on noin 11&nbsp;500.

## Maantiede
Bad Bibra sijaitsee Saksi-Anhaltin eteläosassa lähellä Thüringenin rajaa. Sen linnuntie-etäisyys Burgenlandin piirikunnan pääkaupungista Naumburgista on noin 15 kilometriä luoteeseen. Etäisyys Erfurtista on noin 50 kilometriä koilliseen ja Jenasta noin 30 kilometriä pohjoiseen.

## Historia
Bibraan on alkanut muotoutua asutusta 400-luvulla, ja ensimmäinen asiakirjamaininta paikkakunnasta on noin vuodelta 800 muodossa Bibraho. Nimensä paikkakunta sai Biberbachin mukaan. Bibra sai markkinaoikeudet 1124. Keskiaikana se kärsi feodaalisodista, myöhemmin kolmikymmenvuotisesta sodasta ja seitsenvuotisesta sodasta. 1650-luvulla Bibra ajautui Saksi-Weißenfelsin herttuakuntaan, ja siitä kehittyi alueensa kylpyläpaikkakunta. Bibra sai etuliitteen Bad virallisesti 1925. Heinäkuussa 1950 Bad Bibraan liitettiin kunnat Kallbitz, Steinbach ja Wallroda. Heinäkuussa 2009 siihen liitettiin Altenroda, Golzen ja Thalwinkel.

Säveltäjä Christoph Förster syntyi Bibrassa 1693.

Bad Bibran tärkein kirkko on uusgoottilainen St. Maria Magdalena, joka valmistui 1871. Kirkontorni on kuitenkin 1400-luvun taitteesta.

## Liikenne
Moottoritie BAB 4:n Mellingenin liittymästä on noin 37 kilometriä Bad Bibraan. Itäpuolitse kulkee BAB 9. Alemman tieverkon Bundesstraße 176 ja 250 risteävät Bad Bibrassa. Kaupungin rautatieasema poistettiin käytöstä Finnebahn-rataosuuden lakkauttamisen jälkeen.

## Lähteet

## Aiheesta muualla
*Bad Bibra, Saksi-Anhalt, Saksa — Sunrise, Sunset, and Daylength
Hawaiki

**Hawaiki** on polynesialaisessa mytologiassa esiintyvä polynesialaisten alkukoti. Sana tulee kantapolynesian kielen sanasta **Sawaiki*, joka tarkoittaa perinteistä alkukotia.

Maorien mytologiassa Hawaiki esiintyy myös alamaailmana. Maorit katsovat saapuneensa Uuteen-Seelantiin 1300-luvulla suurena laivastona Hawaikilta, joka viittaa usein Tahitiin.

Havaijin osavaltion nimen uskotaan olevan viittaus Hawaikiin. Toisaalta nimi voi viitata legendaariseen purjehtijaan nimeltä Hawai‘iloa, joka väitetysti löysi Havaijin pääsaaren.

## Lähteet
Alppiröyhytatar

**Alppiröyhytatar** eli **alppitatar** (*Koenigia alpina*, syn. *Aconogonon alpinum*) on monivuotinen tatarkasvilaji. Se kuuluu kurjentattarien sukuun, ja ennen 2010-luvun loppua yleensä röyhytattariin. Lajia viljellään koristekasvina.

Alppiröyhytatar kasvaa 30–100 senttimetriä korkeaksi. Kukat ovat pienet, väriltään kellertävät, valkoiset tai vaaleanpunaiset. Ne muodostavat haarovan röyhykukinnon. Laji on kotoisin Keski- ja Etelä-Euroopan vuoristoista. Pohjoismaissa se kasvaa joskus viljelykarkulaisena, Suomessa harvoin etelä- ja keskiosassa maata.

Alppiröyhytatar on risteytetty alkuperältään itäaasialaisen lähilajin laavaröyhytattaren kanssa. Risteymälaji suomenröyhytatar on varsin samannäköinen ja Suomessa selvästi yleisempi koristekasvina ja viljelykarkulaisena.

## Lähteet

## Aiheesta muualla
*Suomen Lajitietokeskus: Alppiröyhytatar (''Koenigia alpina'')
*iNaturalist: Alppiröyhytatar (''Koenigia alpina'')
*UniProt: Taxonomy – ''Koenigia alpina'' (Alpine knotweed) (''Aconogonon alpinum'') 
*Global Biodiversity Information Facility (GBIF): ''Koenigia alpina''
Kaitaröyhytatar

**Kaitaröyhytatar** eli **röyhytatar** (*Koenigia divaricata*, syn. *Aconogonon divaricatum*) on monivuotinen tatarkasvilaji. Se kuuluu kurjentattarien sukuun, mutta ennen 2010-luvun loppua yleensä röyhytattariin. Lajia viljellään koristekasvina.

## Ulkonäkö
Kaitaröyhytatar kasvaa 60–120 senttimetriä korkeaksi. Se on kookas ruoho, jonka varret haarovat runsaasti. Lehdet ovat lyhytruotisia tai ruodittomia, lehtilapa on suikea–kapeansoikea, 4–10 cm pitkä, suippotyvinen, laidoilta joskus lyhytkarvainen, muuten kalju. Kukinto on harsu, runsashaarainen kerrannaisterttu, jonka haarat ovat tähkämäisiä, melko pitkiä ja hieman nuokkuvia. Kukat ovat kaksineuvoisia ja 1,5–3 mm leveitä. Kukan kehä on valkoinen–kellertävä. Kukat ovat tympeänhajuisia. Hedelmänä on pähkylä, joka on pituudeltaan 5–6 mm.

## Levinneisyys
Kaitaröyhytatar esiintyy alkuperäisenä Itä-Aasiassa. Pohjoismaissa ja Suomessa se kasvaa melko usein viljelyjäänteenä tai -karkulaisena. Suomessa laji on levinnyt 2000-luvun aikana.

## Lähteet
Tannerpihatatar

**Tannerpihatatar** (*Polygonum arenastrum*) on yksivuotinen tatarkasvi. Se on luokiteltu joko pihatattaren (*Polygonum aviculare* s.l.) alalajiksi tai lajiksi pihatatarryhmässä (*Polygonum aviculare* -ryhmä), jolloin pihatatar luokitellaan lajiryhmäksi ja sen eri rodut lähekkäisiksi lajeiksi.

## Ulkonäkö
Tannerpihatatar kasvaa 10–50 senttimetriä pitkäksi. Se on kasvutavaltaan maanmyötäisesti suikertava tai koheneva. Kasvi on tyvestä monivartinen ja varret usein haarovia. Lehdet kasvavat kierteisesti; korvakkeet ovat yhdiskasvuisia muodostaen vartta ympäröivän korvaketupen. Lehdet ovat 0,8–3 cm pitkiä; lehtilapa on ehyt, kapeansoikea ja tylppäkärkinen. Kukinto on lehtihangoissa kasvavien pienten viuhkojen muodostama, harsun tähkämäinen. Kukat ovat kaksineuvoisia ja pieniä. Kukan kehä on 2–3,5 millimetriä pitkä. Kehälehtiä on viisi, ja ne ovat sileäsuonisia, vihreitä, tavallisesti valkolaitaisia, joskus sisimmät osat ovat vaaleanpunaisia. Hedelmä on kolmisärmäinen pähkylä, väriltään tummanruskea tai musta.

## Elinympäristö ja levinneisyys
Tannerpihatatar esiintyy alkuperäisenä Euroopassa. Se kasvaa useimmin kuivilla ja voimakkaasti tallatuilla paikoilla, kuten pihoissa, jalkakäytävillä, poluilla ja joutomailla. Pohjoismaissa laji on yleinen. Suomessa sitä esiintyy melkein koko maassa, tavallisimmin maan etelä- ja länsiosassa.

## Lähteet
Nesiota elliptica

**Nesiota elliptica** on sukupuuttoon kuollut paatsamakasvilaji, joka kasvoi endeemisenä Isolle-Britannialle kuuluvalla Saint Helenan saarella. Se oli *Nesiota*-suvun ainoa laji.

Laji oli noin viisimetriseksi kasvava puu, jolla oli pienet vaaleanpunaiset kukat ja puutuneet hedelmät. Se kasvoi alun perin Saint Helenan keskiylängön pohjoissivulla puusaniaistiheikössä. Saaren uudisasukkaat hakkasivat alkuperäisiä metsiä polttopuuksi ja rakennusmateriaaliksi, mikä johti kasvin taantumiseen ja lopulta häviämiseen. *Nesiota elliptica* hävisi sukupuuttoon vuonna 2003, kun sen viimeiset viljelyksessä olleet taimet tuhoutuivat. Viimeinen luonnonvarainen yksilö kasvoi Saint Helenalla 1990-luvun alussa, jolloin siitä yritettiin pelastaa siemeniä ja pistokkaita Kewn kasvitieteelliseen puutarhaan. Laji tuotti kuitenkin heikosti itäviä siemeniä itsepölytyksen estomekanismin vuoksi ja myös sen kasvullinen lisääminen pistokkaista todettiin hankalaksi.

## Lähteet
Läntinen divisioona (NHL)

**Läntinen divisioona** () (sponsorinimeltään **[[Honda]] West Division**) oli yksi pohjoisamerikkalaisen jääkiekkoliiga NHL:n neljästä divisioonasta, jotka otettiin käyttöön kaudeksi 2020–2021. Pyrkimyksenä vähentää COVID-19-pandemian vuoksi joukkueiden välistä matkustelua, divisioonassa oli kahdeksan yhdysvaltalaista joukkuetta. Nämä joukkueet pelasivat kaikki runkosarjaottelunsa keskenään, ja kohtasivat toisensa kahdeksan kertaa.

Divisioonan nimisponsorina oli autovalmistaja Honda.

Nimitystä *Läntinen divisioona* käytettiin myös vuosina 1967–1974 liigassa toimineesta divisioonasta, jossa pelasi alun perin kaikki vuoden 1967 laajennusjoukkueet.

## Divisioonan kokoonpano
### 2020–2021
* Anaheim Ducks
* Arizona Coyotes
* Colorado Avalanche
* Los Angeles Kings
* Minnesota Wild
* San Jose Sharks
* St. Louis Blues
* Vegas Golden Knights

#### Muutokset kaudelta 2019–2020
* Läntinen divisioona perustetaan osana COVID-19-pandemian aiheuttamaa joukkueiden uudelleenjärjestelyä
* Ducks, Coyotes, Kings, Sharks ja Golden Knights liittyvät Tyynenmeren divisioonasta
* Avalanche, Wild ja Blues liittyvät Keskisestä divisioonasta

## Lähteet

*NHL:n historia
Ludus Dacicus

**Ludus Dacicus** tai **Daakian gladiaattorikoulu** oli yksi neljästä Rooman gladiaattorikoulusta (*ludeista*) antiikin Roomassa. Sen perusti keisari Domitianus (n. 81 - 96 jaa.), ja viimeisteli Trajanus (n. 98 - 117 jaa.), ja sitä käytettiin kouluttamaan gladiaattoreita Daakian sodissa otetuista daakialaisista vangeista. Se sijaitsi Colosseumin itäpuolella Caelius-kukkulan rinteissä.

## Historia
Roomalaiset ottivat monesti daakialaisia vankeja ja usein heidät pakotettiin taistelemaan areenoilla. Dion Kassios mainitsee noin vuosina 31 eaa., Aktionin taistelun jälkeen, Augustuksen ottaneen daakialaisia vankeja ja pakottaneen heidät taistelemaan areenalla gladiaattoreina sveebiläisiä vankeja vastaan spektaakkelissa, joka saattoi kestää tauotta monta päivää putkeen.

## Katso myös
* Ludus magnus

## Lähteet

## Aiheesta muualla
Itäinen divisioona (NHL)

**Itäinen divisioona** (), (sponsorinimeltään **MassMutual East Division**) oli yksi pohjoisamerikkalaisen jääkiekkoliiga NHL:n neljästä divisioonasta, jotka otettiin käyttöön kaudeksi 2020–2021. Pyrkimyksenä vähentää COVID-19-pandemian vuoksi joukkueiden välistä matkustelua, divisioonassa oli kahdeksan yhdysvaltalaista joukkuetta. Nämä joukkueet pelasivat kaikki runkosarjaottelunsa keskenään, ja kohtasivat toisensa kahdeksan kertaa.

Divisioonan nimisponsorina oli vakuutusyhtiö MassMutual.

Nimitystä *Itäinen divisioona* käytettiin myös vuosina 1967–1974 liigassa toimineesta divisioonasta, jossa pelasi alun perin kaikki Original Six -joukkueet.

## Divisioonan kokoonpano
### 2020–2021
* Boston Bruins
* Buffalo Sabres
* New Jersey Devils
* New York Islanders
* New York Rangers
* Philadelphia Flyers
* Pittsburgh Penguins
* Washington Capitals

#### Muutokset kaudelta 2019–2020
* Läntinen divisioona perustetaan osana COVID-19-pandemian aiheuttamaa joukkueiden uudelleenjärjestelyä
* Bruins ja Sabres liittyvät Atlantin divisioonasta
* Devils, Islanders, Rangers, Flyers, Penguins ja Capitals liittyvät Metropolien divisioonasta

## Lähteet

*NHL:n historia
Pohjoinen divisioona (NHL)

**Pohjoinen divisioona** (), (sponsorinimeltään **[[Scotiabank|Scotia]] North Division**) oli yksi pohjoisamerikkalaisen jääkiekkoliiga NHL:n neljästä divisioonasta, jotka otettiin käyttöön kaudeksi 2020–2021. Pohjoinen divisioona perustettiin COVID-19-pandemian aiheuttamien Yhdysvaltain ja Kanadan välisten matkustusrajoitusten vuoksi. Divisioona sisälsi kaikki NHL:n seitsemän kanadalaisjoukkuetta. Nämä joukkueet pelasivat kaikki runkosarjaottelunsa, sekä pudotuspelien kaksi ensimmäistä kierrosta keskenään.

Divisioonan nimisponsorina oli kanadalainen pankki Scotiabank. Pohjoinen divisioona oli ensimmäinen ainoastaan kanadalaisista joukkueista koostuva divisioona sitten vuoden 1924, kun liiga laajeni Yhdysvaltoihin.

## Divisioonan kokoonpano
### 2020–2021
* Calgary Flames
* Edmonton Oilers
* Montreal Canadiens
* Ottawa Senators
* Toronto Maple Leafs
* Vancouver Canucks
* Winnipeg Jets

#### Muutokset kaudelta 2019–2020
* Pohjoinen divisioona perustetaan osana COVID-19-pandemian aiheuttamaa joukkueiden uudelleenjärjestelyä
* Flames, Oilers ja Canucks liittyvät Tyynenmeren divisioonasta
* Canadiens, Senators ja Maple Leafs liittyvät Atlantin divisioonasta
* Jets liittyy Keskisestä divisioonasta

## Lähteet

*NHL:n historia
Elohopea-mangaanitähti

**Elohopea-mangaanitähti** on kemiallisesti poikkeava tähti, jonka spektrissä on ionisoituneen elohopean aiheuttama voimakas absorptioviiva 389,4&nbsp;nm kohdalla. Nämä tähdet kuuluvat spektriluokkiin B8, B9 tai A0, mikä vastaan 10&nbsp;000&nbsp;K - 15&nbsp;000&nbsp;K pintalämpötilaa. Niillä on kaksi luonteenomaista piirrettä:
* Kaasukehässä on ylimäärin alkuaineita kuten fosforia, mangaania, galliumia, strontiumia, yttriumia, platinaa ja elohopeaa.
* Tähdellä ei ole voimakasta kaksinapaista magneettikenttää. 

Elohopea-mangaanitähtien pyöriminen on suhteellisen hidasta, ja niiden kaasukehä on suhteellisen tyyni. Sen oletetaan kerrostuneen painovoiman, konvektion ja säteilypaineen vaikutuksesta.

## Kirkkaita elohopea-mangaanitähtiä

## Lähteet
Krootila (Perniö)

**Krootila** () on kylä Salon kaupungin Perniössä. Kylä sijaitsee Perniön eteläosassa Kiskonjoen varrella.

Krootilan kyläalue sijaitsee Kiskonjoen alajuoksulla, joen eteläpuolella Kestrikin ja Latokartanon kyläalueiden välissä. Kylän eteläosassa on mäkiä ja kylä rajoittuu pohjoisessa Kiskonjokeen. Kylän läpi kulkee Hästöntien. Kylässä on viisi taloa hajallaan toisistaan. Krootilan kantatila sijaitsee Hyypiänmäen juurella tien varrella jokilaaksossa.

Krootila on keskiaikainen uudisasutuskylä. Se on kuulunut Latokartanon kuninkaankartanon omistuksiin ja toiminut kartanon aputilana. Krootila ostettiin perinnöksi vuonna 1790 ja kylässä tehtiin isojako 1793. Kantatilasta lohkottiin kaksi torppaa 1920-luvulla ja sotien jälkeen kylään perustettiin kaksi tilaa siirtoväelle. Uudempaa asutusta kylään ei ole syntynyt.

## Lähteet
Trochetiopsis ebenus

***Trochetiopsis ebenus*** on äärimmäisen uhanalainen malvakasvilaji, joka kasvaa luonnonvaraisena Saint Helenan saarella. Lajia on nykyisin jäljellä kaksi luonnonvaraista yksilöä, jotka kasvavat eräällä jyrkänteellä laiduntavien kotieläinten ulottumattomissa. Ennen viimeisten yksilöiden löytymistä kasvin epäiltiin hävinneen sukupuuttoon Saint Helenalta jo 1800-luvulla pääasiassa vuohien ylilaidunnuksen vuoksi. Alun perin *Trochetiopsis ebenus* kasvoi saaren kuivemmilla alueilla 200–500 metrin korkeudella. Sen on kuvailtu kasvaneen pieneksi puuksi, mutta nykyiset yksilöt ovat pensaita. Kewn kasvitieteellinen puutarha Lontoossa on toistaiseksi onnistunut suojelemaan lajin olemassaolon monistamalla sitä tuhansia yksilöitä viimeisistä luonnonvaraisista kasveista otetuista pistokkaista.

## Lähteet
Joanna Skowroń

**Joanna Paulina Skowroń** (s. 16. huhtikuuta 1979 Gorzów Wielkopolski) on puolalainen ratameloja, maailman- ja Euroopan-mestari.

Skowroń edusti Puolaa Sydneyn kesäolympialaisissa 2000 ja Ateenan kesäolympialaisissa 2004, joissa hän kummissakin kilpaili 500 metrin kajakkinelosessa Puolan neljänneksi sijoittuneissa joukkueissa. Sydneyssä 2000 joukkueeseen kuuluivat Skowrońin lisäksi Aneta Michalak, Aneta Konieczna ja Beata Sokołowska sekä Ateenassa 2004 Karolina Sadalska, Małgorzata Czajczyńska ja Aneta Konieczna. Skowroń saavutti maailmanmestaruuden 1&nbsp;000 metrin kajakkinelosessa Sevillassa 2002 sekä Euroopan-mestaruuden 500 metrin kajakkikaksikossa Szegedissä 2002. Hän menestyi MM- ja EM-kilpailuissa etenkin 2000-luvun alussa 200, 500 ja 1&nbsp;000 metrin kajakkikaksikossa tai -nelosessa saavuttaen MM- ja EM-kultien lisäksi viisi MM-hopeaa, viisi MM-pronssia, kolme EM-hopeaa ja kaksi EM-pronssia.

Skowroń edusti seuratasolla MKKS-MOS Gorzów Wielkopolski -seuraa. Hän on pituudeltaan 166-senttimetrinen ja painaa 62 kilogrammaa.

## Lähteet
Przybylskin tähti

**Przybylskin tähti** tai **HD 101065** on kemiallisesti poikkeava tähti. Se sijaitsee noin 355 valovuoden päässä Maasta Kentaurin tähdistön suunnalla. Se kuuluu Ap-tähtien (CP2) luokkaan voimakkaan magneettikenttänsä ja hitaan pyörimisaikansa vuoksi. Sen fotometrisesti havaittu kirkkauden vaihtelu on kuitenkin nopeaa, noin 12,15 minuuttia.

Vuonna 1961 puolalais-australialainen tähtitieteilijä Antoni Przybylski havaitsi että tällä tähdellä on poikkeava spektri, joka ei sopinut silloiseen tähtien spektroskooppiseen luokitteluun. Przybylskin havaintojen mukaan tähdessä on poikkeuksellisen vähäisiä määriä rautaa ja nikkeliä mutta korkeampia pitoisuuksia epätavallisia alkuaineita kuten strontiumia, holmiumia, niobiumia, skandiumia, yttriumia, cesiumia, neodyymiä, praseodyymiä, toriumia, ytterbiumia, ja uraania. Alkujaan Przybylski jopa epäili ettei spekrissä olisi rautaa ollenkaan. Myöhemmät tutkimukset osoittavat että rauta-ryhmän alkuaineita on hiukan vähemmän kuin normaalisti, mutta lantanoideja ja muita harvinaisia alkuaineita on merkittävästi tavallista enemmän.

Przybylskin tähti on myös poikkeuksellinen siinä, että sen pintakerroksissa on spektroskooppisten havaintojen mukaan merkittäviä määriä lyhyen puoliintumisajan aktinoideja, kuten aktiniumia, protaktiniumia, neptuniumia, plutoniumia, amerikiumia, curiumia.

Siitä löytyy jopa korkean järjestysluvun harvinaisia aktinoideja berkeliumia, kaliforniumia, ja einsteiniumia. Einsteiniumin pitkäikäisimmän isotoopin puoliintumisaika on vain 472 päivää, joten näiden täytyy muodostua tähdessä jatkuvasti tapahtuvissa ydinreaktioissa. Muita radioaktiivisia alkuaineita joita tähdestä on löydetty ovat teknetium ja prometium.

## Lähteet
Ap- ja Bp-tähdet

**Ap- ja Bp-tähdet** ovat spektriluokkiin A ja B kuuluvia kemiallisesti poikkeavia tähtiä (engl. *chemically peculiar stars*, mistä tulee "p"), joiden spektristä erottuu ylimäärin eräitä metalleja, kuten strontiumia, kromia ja europiumia. Lisäksi praseodyymiä ja neodyymiä havaitaan usein huomattavan suuria määriä. Nämä tähdet pyörivät paljon hitaammin kuin tyypilliset A- ja B-tyypin tähdet.

## Magneettisuus
Näillä tähdillä on poikkeuksellisen voimakas magneettikenttä. Tähden HD 215441 tapauksessa se on 33,5 kG (3,35 T) Ap-tähtien magneettikenttä on tyypillisesti muutamasta kilogaussista kymmeniin kilogausseihin. Kenttä näyttäisi olevan yksinkertainen magneettinen dipoli. Koska sen navat eivät ole pyörimisakselin suuntaisia, tähden pyöriminen aiheuttaa ajoittaista vaihtelua kentän voimakkuudessa.

Voimakkaiden magneettikenttien selitykseksi on esitetty kaksi teoriaa. Ensimmäinen on niin sanottu fossiilisen kentän hypoteesi, jonka mukaan kyse on tähtienvälisen aineen magneettikentästä, joka on jäänyt muodostuvan tähden "vangiksi". Tämä ei kuitenkaan selitä, miksi tällaisia kenttiä havaitaan vain pienellä osalla A-tyypin pääsarjan tähdistä. Toinen selityksen mukaan tähden ydin toimii dynamon tavoin, mutta tämä ei selitä tähden pyörimisakselin ja magneettikentän napojen eroa, joka aiheuttaa kentän vaihtelua.

## Lähteet
Max on the Rox

**Max on the Rox** on suomalainen, Vaasassa toimiva rock/blues-yhtye, joka on toiminut vuodesta 1997.

Alkuperäisessä kokoonpanossa rumpuja soitti Kai Hahto, joka vaihdettiin Riku Airaksiseen 2019.

## Diskografia
* *Voodoo* (2000)
* *Rox II (Live)* (2001)
* *Rhythmic Songs from a Mysterious Red House* (2005)
* *Marilyn's Favorites* (2015)
* *Live @ WS Arena* (2020)
* *Rox Motel, Bar & Grill* (2021)

## Kokoonpano
* Max Bäckman – kitara, laulu (1997–nykyinen)
* Markku Keho – basso, laulu (1997–nykyinen)
* Riku Airaksinen – rummut (2019–nykyinen)
* Kai Hahto – rummut (1997–2019)
James Guthrie (pappi)

**James Guthrie** (n. 1612 – 1. kesäkuuta 1661) oli skotlantilainen pappi, joka johti niin sanottua protestoijien puoluetta Skotlannissa 1650-luvun taitteessa. Protestoijat vastustivat sitä, että rojalistit saivat palvella Skotlannin armeijassa.

Guthrie allekirjoitti National Covenant -asiakirjan vuonna 1638 ja osallistui Skotlannin kirkon yleiskokouksiin 1640-luvulla.

Restauraation aikana Guthrie tuomittiin maanpetoksesta ja hänet hirtettiin vuonna 1661. Hänen päänsä irrotettiin ja asetettiin Edinburghin kaupunginmuurin portille 27 vuodeksi. Osasyynä Guthrien teloitukseen oli se, että hän oli vaatinut kenraali John Middletonin erottamista kirkon yhteydestä vuonna 1650.

## Teoksia
**Causes of the Lord’s Wrath Against Scotland* (1653)

## Lähteet

## Aiheesta muualla
*Reverend James Guthrie's Ring BBC
*Select Writings of James Guthrie True Covenanter
Hopeasyanidi

**Hopeasyanidi** (AgCN) on hopea- ja syanidi-ionien muodostama epäorgaaninen ioniyhdiste. Yhdistettä voidaan käyttää pinnoitettaessa metalleja hopealla ja katalyyttinä.

## Ominaisuudet, valmistus ja käyttö
Huoneenlämpötilassa hopeasyanidi on valkoista kiteistä ainetta, joka muuttuu valon vaikutuksesta tummaksi. Yhdisteen alkeiskoppi on heksagonaalinen ja rakenne koostuu hopea- ja syanidi-ionien muodostamista polymeeriketjuista. Hopeasyanidi on käytännöllisesti katsoen veteen liukenematonta. Se liukenee kuitenkin ammoniakkiin ja syanidiliuoksiin muodostaen komplekseja esimerkiksi disyanoargentaatti(I)ionin ([Ag(CN)2]-). Yhdiste liukenee myös vähäisessä määrin dikloorimetaaniin. Hopeasyanidi on hyvin myrkyllistä muiden syanidien tavoin.

Hopeasyanidia valmistetaan saostamalla veteen liukenevan hopeasuolan, esimerkiksi hopeanitraatin liuoksesta syanidien avulla.
:Ag+(aq) + CN-(aq) → AgCN(s)

Hopeasyanidia käytetään pinnoitettaessa muita metalleja elektrolyyttisesti hopealla ja eräiden hopean syanidikompleksien valmistamiseen. Orgaanisen kemian synteeseissä sitä voidaan käyttää esterien ja isosyanidien valmistuksessa.

## Lähteet
Ludi magister

**Ludi magister** oli opettaja roomalaisessa koulussa, luduksessa. Magisterit olivat usein kreikkalaisia tai muita koulutettuja orjia. Ludi magister oli roomalaisen ensimmäisen asteen koulutuksen opettaja, ja virkanimike vastaa nykyajan peruskoulun opettajaa. Yhdessä luokassa oli noin 30 oppilasta. Oppilaat menivät ludi magisterin luo eri ikäisinä ja lopettivat 11-vuotiaina. Oppitunnit pidettiin ludi magisterin vuokraamassa huoneessa tai ulkona.

## Ludi magisterin tehtävä koulutuksessa
Ludi magisterin opettamat aiheet olivat pääasiassa lukemista ja kirjoittamista sekä aritmetiikan ja numeroiden perusosaamista. Opettajat saattoivat antaa ruumiillista kuritusta, jos oppilaat olivat myöhässä tai tottelemattomia, ja oppilaita saatettiin jopa ruoskia.

Monet roomalaiset pojat osallistuivat tähän ensimmäisen asteen koulutukseen; koulutuksesta oli keskitasoinen maksu, ja opittavat taidot, kuten lukeminen ja kirjoittaminen, olivat hyvin tärkeitä. Kuitenkin vain hyvin varakkaat perheet lähettivät tyttärensä kouluun, ja useimmat opettivat tyttäriään itse, tai perheen koulua käyvä poika opetti heitä. Tytölle kodin taidot, kuten kankaanteko ja ruoanlaitto olivat tärkeämpiä. Lapsi saatettiin usein lähettää kouluun orjan, paidagogoksen, kanssa. Paidagogos kantoi lapsen tarvikkeita ja varmisti että he pääsivät perille turvallisesti.

Tällä koulutustasolla tarvikkeisiin lukeutuivat vahalevyt (tabula), joihin voitiin kirjoittaa teräväpäisellä tikulla (stili), jonka toinen pää oli tasainen "kumittamista" varten. Kumittaminen tapahtui hieromalla vahaa takaisin niin, että siihen voitiin kirjoittaa jälleen. Myös papyrusrullia ja sulkakyniä mustalla ja punaisella musteella saatettiin käyttää lähestulkoon juuri kuten paperia ja kynääkin. Muste valmistettiin noesta ja pihkasta, ja sitä laimennettiin lisäämällä seokseen vettä. Musteet olivat hyvin kestäviä, ja joidenkin kalliiden musteiden tiedetään selvinneen vuosia hautautuneena.

## Muut koulutusasteet Roomassa
Roomalaisen koulutuksen toinen aste oli opiskelua grammaticuksen alaisuudessa. Kolmas ja viimeinen aste, johon ainoastaan nuoret, varakkaat miehet osallistuivat, tapahtui reetorin alaisuudessa. Reetori oli lähes aina kreikkalainen ja opetti julkisen puhumisen taitoa. Antiikin roomalaisilla ei ollut yliopistoja, mutta heillä oli lisäkoulutusta, joihin vain varakkaimmilla perheillä oli varaa osallistua.

Varakkailla roomalaisilla oli tapana tavoitella korkaeampaa koulutusta, ja heidän peruskouluvuotensa kuluivat grammaticuksen ja myöhemmin reetorin alaisuudessa. Toisaalta oppilaat, jotka tulivat alemmista yhteiskuntaluokista opiskelivat ludi magisterin alaisuudessa, mikä viittaa siihen että tämä saattoi opettaa myös jonkinnäköisessä kauppakoulussa. Ludi magisterin työpaikkaa kuvattiin pieneksi, alhaiseksi, metelikkääksi ja tutuksi osaksi roomalaista elämää. Ludi magisterin koulu kilpaili muiden koulujen kanssa, joten tämän tavoitteenaan oli saada suurelle määrälle hänen oppilaitaan mestarinsa hyväksyntä.

## Lähteet
Francisco (täsmennyssivu)

**Francisco** voi tarkoittaa ainakin seuraavia:
* Francisco, miehen etunimi
* Francisco, Uranuksen kuu
* Francisco Morazán, Hondurasin departementti
* São Francisco, joki Brasiliassa
* *[[Toinen Francisco]]*, kuubalainen elokuva vuodelta 1974
* Francisco, sukunimenä:
** Jerry Francisco, yhdysvaltalainen patologi 
** Manoel João Francisco (s. 1946), brasilialainen piispa
** Pablo Francisco (s. 1974), yhdysvaltalainen stand up -koomikko
** Slinger Francisco, *Mighty Sparrow* (s. 1935), trinidadilainen laulaja ja lauluntekijä

* Francisco, taiteilijanimenä:
**H. G. Francisco, oik. *Hans Gerhard Franciskowsky* (1936–2011), saksalainen kirjailija.

## Katso myös
* San Francisco (täsmennyssivu)
Vilkkumaa

**Vilkkumaa** on sukunimi, joka on muun muassa seuraavilla suomalaisilla henkilöillä:

*Eeva Vilkkumaa (s. 1981), tekniikan tohtori,  Aalto-yliopiston apulaisprofessori, muusikko ja musiikkinäyttelijä, Maija Vilkkumaan sisar
*Maija Vilkkumaa (s. 1973), muusikko
Toisen kamarin vaalit Ruotsissa 1940

**Toisen kamarin vaalit Ruotsissa 1940** järjestettiin 15. syyskuuta 1940. Yhteensä valittiin 230 edustajaa. Vaalit voitti sosiaalidemokraatit jotka saivat enemmistön äänistä. Äänestysprosentti oli 70,3%

## Tulokset
Axel Fredrik Adolf von Christierson

**Axel Fredrik Adolf von Christierson** (25. joulukuuta 1838 Helsinki – 19. joulukuuta 1891 Helsinki) oli suomalainen luotsikapteeni ja valtiopäivämies. 

Von Christiersonin vanhemmat olivat esittelijäsihteeri Karl Ulrik von Christierson ja Vilhelmina Charlotta Sofia Conradi ja puoliso Anna Vinifred O'Flanagan (k. 1911). Katolinen pappi Wilfrid von Christierson oli heidän poikansa. Von Christierson palveli luotsi- ja majakkalaitoksen ylihallituksessa luutnanttina vuodesta 1876. Turun luotsiosaston johtaja hän oli vuodesta 1879. Alikapteeni von Christiersonista tuli 1888 ja kapteeni 1890.

Von Christierson oli aatelissäädyssä edustaja valtiopäivillä 1863–1864.

Carl Gustaf Wilhelm von Christierson (1836–1905), Georg Mauritz von Christierson (1842–1905) ja Edvard Waldemar von Christierson (1845–1915) olivat Axel Fredrik Adolf von Christiersonin veljiä.

## Lähteet
Taşova

**Taşova** on piirikunta Turkin Amasyan maakunnassa. Vuoden 2019 väestönlaskennassa Taşovan väkiluku oli 30&nbsp;635.

## Lähteet

## Aiheesta muualla
Epsilon Centauri

**Epsilon Centauri** eli **ε Centauri** on muuttuva kaksoistähti Kentaurin tähdistössä.

Epsilon Centauri on suuri tähti, jonka massa on 12-kertainen Aurinkoon verrattuna. Tähden ulompi atmosfääri säteilee yli 15&nbsp;000 -kertaisesti Auringon luminositeettiin verrattuna. Säteilyn efektiivinen lämpötila on 24&nbsp;000 kelviniä.

## Lähteet
Akseki

**Akseki** on piirikunta Turkin Antalyan maakunnassa. Vuoden 2019 väestönlaskennassa Aksekin väkiluku oli 11&nbsp;484.

## Lähteet

## Aiheesta muualla
Buto (kaupunki)

**Buto** ( tai *Boutō*, myös  tai *Boutos*; ) eli **Per-Wadjet** () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Ksoiteen nomokseen, jonka pääkaupunkina se jossakin vaiheessa historiaa toimi. Sen rauniokumpu eli tell tunnetaan nimellä *Tell el-Fara'un*.

## Maantiede

Buto sijaitsi Niilin suiston luoteisosassa Niilin Sebennytikos-suuhaaran eli Sebennytoksen suuhaaran varrella lähellä sen suuta, ja Butonjärven () etelärannalla. Buton nomokseksi mainitaan yleensä Ksoites. Herodotos sanoo sen nomoksen olleen Khemmites, Klaudios Ptolemaios Fthenotes ja Plinius vanhempi Ptenetha, mutta nämä eivät kuuluneet Egyptin vakiintuneiden nomosten joukkoon.

Kaupungin arkeologinen kohde sijaitsee noin 97 kilometriä itään nykyisestä Aleksandriasta. Paikan nykyinen nimi *Tell el-Fara'un* käännetään yleensä ”Faaraoiden (raunio)kummuksi”.

## Historia

Buto oli alun perin kaksi erillistä kaupunkia, *Pe* () ja *Dep* (). Myöhemmin ne yhdistyivät kaupungiksi nimeltä *Per-Wadjet*, kreikkalaisittain *Buto*. Buto toimi Ksoiteen nomoksen pääkaupunkina jossakin vaiheessa historiaa; toiseksi pääkaupungiksi mainitaan nomokselle nimen antanut Ksois.

Buto on ollut merkittävä jo esidynastisella ja varhaisdynastisella kaudella. Sen paikka hylättiin pitkäksi ajaksi vanhan valtakunnan lopulla. Asutuksesta uuden valtakunnan aikana ei ole selviä merkkejä. Paikka asutettiin laajemmassa mittakaavassa uudelleen vasta 700-luvulla eaa. 25. dynastian aikana, ja se säilyi asuttuna roomalaiselle kaudelle saakka.

Butossa palvottiin Wadjet-jumalatarta, jonka kreikkalaiset yhdistivät Letoon. Kaupungissa vietettiin tämän kunniaksi vuotuisia juhlia, ja siellä toimi myös tämän oraakkeli. Kaupungin asukkaasta käytettiin etnonyymejä *Būtios* () ja *Būtoitēs* ().

Kaupungin paikan tunnisti ensimmäisenä William Flinders Petrie vuonna 1888. Sen arkeologiset kaivaukset alkoivat 1960-luvulla Egypt Exploration Societyn suorittamina. Vuodesta 1983 lähtien kaivauksia on suorittanut Saksan arkeologinen instituutti. Kaivaukset ovat jatkuneet edelleen 2000-luvun puolella.

## Rakennukset ja löydökset

Butossa oli suuri Buto-jumalattaren temppeli, sekä temppelit myös Horukselle, jonka kreikkalaiset yhdistivät Apolloniin, ja Bastetille/Bubastikselle eli Artemiille.

Nykyisin kaupungin paikalla on kolme suurta rauniokumpua, joita merkitään kirjaimilla A, B ja C. A ja C ovat asutuskumpuja ja B temppelialuetta. Kohteen koko on noin neliökilometrin verran. Tärkeimpiä arkeologisia kerrostumia on seitsemän. Faaraodynastioiden ajalta on löydetty asutuksen jäänteitä esi- ja varhaisdynastiselta kaudelta, sekä rakennusten osia ja veistoksia myös uuden valtakunnan ajalta. Viimeksi mainitut on kuitenkin saatettu siirtää paikalle myöhemmin. Antiikin ajalta on löydetty muun muassa kreikkalaisen kylpylän ja roomalaisen kylpylän rauniot. Pinnalla on näkyvissä lähinnä roomalaisen ja myöhäisajan jäännöksiä.

## Lähteet

## Aiheesta muualla
August Bergenstråhle

**Carl August Johan Eugene Bergenstråhle (Bergenstråle)** (29. syyskuuta 1829 Helsingin pitäjä – 16. kesäkuuta 1901 Helsinki) oli suomalainen sotilas ja valtiopäivämies. 

Bergenstråhlen vanhemmat olivat eversti Per August Bergenstråhle ja Henrika Gustava Krook. Bergenstråhle avioitui 1856, avioliitto oli lapseton. Hän meni Haminan kadettikouluun 1843 ja palveli sieltä valmistuttuaan vänrikkinä useissa eri joukko-osastoissa. Luutnantti hänestä tuli henkikaartin tarkka-ampujapataljoonassa 1854, alikapteeni 1855 ja kapteeni 1859. Everstiluutnanttina Bergenstråhle palveli tarkka-ampujapataljoonassa Viipurissa vuodesta 1865, eroten palveluksesta everstinä kesällä 1860. Hän toimi sen jälkeen sotilaiden leski- ja orpokassan kamreerina 1869–1877 sekä kamreerina ja kassanhoitajana maalaisten paloapuyhtiössä 1877–1897. 

Bergenstråhle oli aatelissäädyssä edustaja valtiopäivillä 1863–1864, 1872, 1877–1878, 1882  ja  1899.

## Lähteet